kardosdrur/scandi-wiki huggingface dataset:
Helenekilde (Hammer Bakker)

Helenekilde er en udtørret kilde i Hammer Bakker nord for Aalborg.

Den udtørrede kilde ligger ca. 200 m sydvest for Hammer Kirke. Der er rejst en mindesten på stedet af Historisk Samfund i Aalborg i 50'erne.

Historie 
Helt til tiden efter Reformationen i 1500-tallet blev kilden anset for at være hellig og have sundt, rensende og helbredende vand. Selve navnet antyder en forbindelse til oldkirkelige traditioner omkring Sankt Helena, kejser Konstantins berømte mor, der bosatte sig i Det Hellige Land og blandt andet lod Fødselskirken i Betlehem opføre i starten af 300-tallet. Andre kirker i Vendsyssel har også forbindelser til den samme oldkirkelige tradition.
Såfremt teorien er rigtig, er det muligt, at den første Hammer Kirke kunne have været indviet til Sankt Helena. 

Helt op i 1800-tallet blev vand fra kilden brugt til dåbshandlinger. 

I dag er kilden udtørret, idet man under ombygning af præstegården til Hammer Kirke manglede vand og byggede et afløb fra kilden til præstegården.   

Helligkilder i Danmark
Hammer Bakker
National Association 1874

National Association of Professional Base Ball Players 1874 var den fjerde sæson i baseballligaen National Association of Professional Base Ball Players. Otte hold deltog i ligaen, som for tredje gang i træk blev vundet af Boston Red Stockings.

Resultater

Kilder / eksterne henvisninger 
 baseball-reference.com – 1874 
Charlton's Baseball Chronology – 1874  
Retrosheet.org – The 1874 Season 

Sæsoner i National Association of Professional Base Ball Players
Sport i 1874
National Association 1873

National Association of Professional Base Ball Players 1873 var den tredje sæson i baseballligaen National Association of Professional Base Ball Players. Ni hold deltog i ligaen, som for anden gang i træk blev vundet af Boston Red Stockings.

Resultater

Kilder / eksterne henvisninger 
baseball-reference.com – 1873 
Charlton's Baseball Chronology – 1873  
Retrosheet.org – The 1873 Season 

Sæsoner i National Association of Professional Base Ball Players
Sport i 1873
Karlstadt (flertydig)

Karlstadt henviser til:

 Karlstadt, by i Tyskland
 Karlovac, by i Kroatien
 Karlstad, by i Sverige

Se også 

 Andreas Karlstadt, tysk reformator
Helgoland Fyr

Helgoland Fyr () er et fyrtårn i det nordlige Tyskland, beliggende på den nordfrisiske ø Helgoland. Det nuværende fyr er beliggende på øens overland (højland) vest for Helgoland by og blev oprindeligt bygget som luftværnstårn under 2. verdenskrig, men blev i 1952 ombygget til et fyrtårn. Fyret har med sine 35 mio candela og en rækkevidde på 28 sømil Tysklands stærkeste fyrlys. Det har en brændvidde på 250 mm og fyrkarakter på en hvid blink hvert 5. sekund. Selve tårnet er 35,1 meter højt.

I fyrtårnets kælder blev der under den kolde krig indbygget en atomsikret bunker.

Eksterne henvisninger 

 Tønning søfartsmyndighed om Helgoland Fyr  

Fyrtårne i Tyskland
Fyr
Ramsing (slægt)

Ramsing er en dansk slægt.

Nogle kendte medlemmer 
 Benedicte Ramsing (1912-1988) – generalpriorinde i Rom (Benedicte Kirsten Marie Utke Ramsing)
 Bob Ramsing (1923-1998) – dansk modstandsmand og forfatter (Preben Bob Ramsing)
 Carl C.U. Ramsing (1883-1951) – dansk officer og ingeniør (Carl Christian Utke Ramsing)
 Christian Ramsing (1845-1914) – dansk ingeniør og professor
 Einar Ramsing (1875-1934) – dansk politimester (Einar Boisen Ramsing)
 Erik V. Ramsing (1898-1973) – dansk ingeniør (Erik Vallentin Ramsing)
 H.U. Ramsing (1868-1946) – dansk officer og historiker (Holger Utke Ramsing)
 Jens Christian Ramsing (1768-1852) – dansk provst
 Julie Ramsing (1871-1954) – dansk generalinde
 Aage Utke Ramsing (1870-1935) – dansk officer

Litteratur 
 F.E. Hundrup og Oscar Borgen: Stamtavle over Slægten Borgen (med de deri indgiftede Slægter Koefod, Esmann, Schøning, Bagger, Bennetzen, Myrthue, Ifversen, Theilgaard, Gøtzsche, Ramsing m. fl.), 1877.

Slægter fra Danmark
Soumbala

Soumbala er en ret, der laves af frøene fra træet Parkia biglobosa.

Ekstern henvisning 
 Vidunderfrugt skal forhindre sult 

Madretter
Georg Herwegh

Georg Friedrich Rudolph Theodor Herwegh (født 31. maj 1817 i Stuttgart, død 7. april 1875 i Liestal ved Basel) var en tysk lyriker. 

Herwgh studerede først teologi, men opgav studiet for at dyrke litteraturen og
udgav i Schweiz sine Gedichte eines Lebendigen (1841), hvis varme, om end uklare,
Patos og poetiske og klangfulde, til Tider ophøjede, Sprog gjorde stærkt Indtryk paa
Samtiden og endnu har bevaret sin Tiltrækning. Da H. efter et Ophold i Paris rejste gennem
Tyskland for at skaffe sig Medarbejdere til et paatænkt Tidsskr., kom hans Færd til at ligne
et Triumftog. Selv Kong Friedrich Wilhelm IV modtog ham og udtalte de tit citerede Ord:
»Ich liebe eine gesinnungsvolle Opposition«, og førte en stærkt kommenteret Samtale med
Digteren, der dog snart efter blev udvist af Preussen, fordi han fra Königsberg rettede et
respektstridigt Brev til Kongen med Beklagelse over, at hans Tidsskr. var blevet forbudt. Han
rejste nu atter til Schweiz, hvor han omsider vandt Borgerret i Kanton Baselland, og ægtede
Emma Siegmund, Datter af en rig berlinsk Bankier (hun overlevede ham til 27. Marts 1904).

Han bosatte sig herefter i Paris, hvorfra han udsendte anden Del af »Gedichte eines
Lebendigen«. Hans republikanske Tendens blev mere og mere fremtrædende, han optraadte som
Fører for Tyskerne i Paris, og i Spidsen for en tysk-fr. republikansk Arbejderkolonne foretog
han 1848 et Indfald i Baden, men blev 27. Apr. slaaet af württembergske Tropper ved
Schepfheim og undslap kun med Nød og næppe ved sin Hustrus Aandsnærværelse. Resten af sit
Liv tilbragte H. ret tilbagetrukkent, dels i Paris, dels i Zürich og Liestal ved Basel. Han
offentliggjorde endnu nogle Digte og Shakespeare-Overs. —. Først efter hans Død udkom
»Neue Gedichte« (1877), der viser ham som en bitter Mand. Hans Søn Violinisten Marcel H.
udgav 1895 og 1896 »Briefe von und an H.«. Paa hans Hundredaarsfødselsdag udkom hans
Brevveksling med Hustruen. Hans Grav i Liestal er siden 1904 smykket med et mindesmærke.

Eksterne henvisninger 

Digtere fra Tyskland
Tyskere i 1800-tallet
Personer fra Stuttgart
Dennis Lyngsø

Dennis Lyngsø er en dansk designer, som er uddannet fra designskolen TEKO.

Dennis Lyngsø vandt i 2010 Den Gyldne Pelsnål og Triumphs lingerikonkurrence.

Referencer 

Designere fra Danmark
Tjek fødselsår
Du ved det

Du ved det debutalbummet af den dansk reggae-sanger Wafande, som udkom den 22. august 2011 på Universal Music. Albummet er produceret af producer-duoen Donkey Sound – der består af Andreas Keilgaard og Søren Schou – samt Lasse Kramhøft, bedre kendt som Pilfinger. Den 23. maj 2011 udkom forløberen og førstesinglen "Gi' mig et smil", der gæstes af Kaka. "Ny dag" blev udsendt som andensingle den 26. september 2011. Den 7. november 2011 udkom tredje single "En anden" sammen med Xander. Albummet genudgives den 5. november 2012 i en Bonus Edition, der indeholder sangene "Uartig", "Drik ud" og "Bye Bye". "Uartig" blev udgivet som albummets tredje single den 11. juni 2012, mens "Drik ud" vil blive udsendt som fjerde single på udgivelsesdagen for albummet.

Spor

Kilder 

Debutalbum fra 2011
Debutalbum fra Danmark
Jørn Bjerregaard

Jørn Bjerregaard (født 19. januar 1943) er en tidligere fodboldspiller. I slutningen af 1960'erne var han en angriber med international topklasse. Alligevel fik han ikke en eneste landskamp, fordi han var professionel.

Karriere

AGF 
Jørn Bjerregaard var i sæsonerne 1962-66 en målfarlig angriber på AGFs 1. divisionshold og dannede makkerpar med Henning Enoksen i århusianernes angreb. Bjerregards styrke lå i hovedspillet og han scorede i alt 61 mål, heraf mange med hovedet. Jørn Bjerregaard var med til at vinde sølvmedaljer med AGF i 1964, pokalfinalen i 1965 samt bronzemedaljer i 1962. I 1965 delte han topscorerværdigheden i 1. division med Per Petersen, B 1903.

Rapid Wien 
I 1966 skiftede han til den østrigske klub Rapid Wien. Da der var forbud mod at bruge professionelle på landsholdet var det også en af årsagerne til, at Jørn Bjerregaard aldrig kom til at repræsentere Danmark.
For Rapid Wien vandt han det østrigske mesterskab to gange og pokalturneringen tre gange og sluttede i 1968 som topscorer i den østrigske Bundesliga. Tillige blev han i 1968 og i 1970 kåret til årets spiller i østrigsk fodbold.
Jørn Bjerregaard scorede i alt 127 mål for Rapid og regnes sammen med Hans Krankl for at være klubbens bedste angriber gennem tiderne.

Målet i Madrid 
Jørn Bjerregaards helt store stjernestund kom 20. november 1968 på Estadio Santiago Bernabéu i en kamp i Mesterholdenes Europa Cup mod Real Madrid. Rapid Wien havde vundet det første opgør med 1-0 og var bagud med 0-1. Jørn Bjerregaard udlignede på langskud, og selvom Real Madrid vandt 2-1 gik Rapid videre på reglen om udebanemål.

Eisenstadt 
I 1972 skiftede Jørn Bjerregaard under store protester fra Rapids tilhængere til SC Eisenstadt og scorede 23 mål i sin første sæson. Efterfølgende blev Bjerregaard midtbanespiller og sluttede sin sidste sæson i klubben som central forsvarsspiller.

Jørn Bjerregaard vendte i 1976 tilbage til Aarhus for en kort bemærkning. Det var som træner i 2. division for AGF, som han førte tilbage til dansk fodbolds bedste række. Trods succesen vendte Jørn Bjerregaard tilbage til Østrig, hvor han har boet lige siden.

Titler 
 Østrigsk mester 1967 og 1968
 Østrigsk pokalvinder 1968, 1969 og 1972
 Dansk pokalvinder 1965
 Topscorer i 1. division 1965
 DM-sølv 1964 og DM-bronze 1962
 Årets Fodboldspiller i Østrig 1968 og 1970
 Topscorer i den østrigske Bundesliga 1968

referencer

Eksterne henvisninger 

 Klip fra kampen i 1968 med Bjerregårds mål mod Real Madrid på youtube

Fodboldspillere fra Danmark
Fodboldspillere fra AGF
Personer fra Aarhus
David Jacobsen

David Jacob Jacobsen (2. juli 1821 i København – 22. april 1871 i Firenze) var en dansk maler.

Jacobsen var søn af jødiske forældre, købmand, lotterikollektør Juda Jacobsen og Frederikke Jacobson. Han gik på Kunstakademiet fra 1834 og påbegyndte uddannelsen til billedhugger, bl.a. hos Herman Wilhelm Bissen, men besluttede sig i stedet for malerkunsten, og fra 1849 udstillede han på Charlottenborg Forårsudstilling som maler uafbrudt til sin død. Sandsynligvis har venskabet med franske kunstnere som Camille Pissarro, som han en tid delte atelier med, har sat spor i Jacobsens kunst. Som andre internationalt orienterede danske kunstnere var Jacobsen i opposition til det hjemlige maleri, som var domineret af N.L. Høyens linje, men formåede ikke at skabe sig en karriere i udlandet. I fortvivlelse over sin udsigtsløse fremtid valgte Jacobsen at begå selvmord 1871 under et ophold i Firenze, hvor han er begravet.

Eksterne henvisninger 

 

Malere fra Danmark
Jøder fra Danmark
Personer fra København
Kunstnere der har begået selvmord
Danskere i 1800-tallet
CC Amfi

CC Amfi tidligere Nordlyshallen, eller Hamar Olympiske Amfi, Nordlyshallen som hallen officielt kaldes, er en skøjtebane på Hamar. Hall blev åbnet den 6. december 1992 som den 26. skøjtehallen i Norge. Den blev bygget til at huse kortbaneløb og kunstskøjteløb ved Vinter-OL 1994 og har siden været hjemmebane for ishockeyklubben Storhamar Dragons. Tilskuerrekorden blev sat i den afgørende play-off finale mellem Storhamar og Vålerenga 28 marts 2004 med 7405 tilskuere til stede.

I 1999 blev nogle af de indledende kampe i pigernes Håndbold VM spillet i hallen. Den er også blevet brugt, når Norge har organiseret internationale ishockeyturneringer, herunder Ishockey VM i 1999. Hallen bruges også til koncerter fx med Fats Domino, Little Richard, Willie Nelson og José Carreras.

Bygge tekniske informationer 
Nordlyshallen er Nordeuropas største træbygning og verdens største bygning i brandsikkert træ. Gulvoverfladen er på 1800 kvadratmeter. Salen har VIP-faciliteter til omkring 50 personer. Hallen stod klar efter 14 måneder.

Eksterne henvisninger 

 Ishaller og baner i Norge hockey.no
 Hamar Olympiske Anlegg Hamar OL-Amfi  hoa.no
 Hamar OL-Amfi på gowalla.com 

Ishaller i Norge
Idrætsanlæg i Norge
OL-Amfi
Vinter-OL 1994
Storhamar Dragons

Storhamar Hockey fra 1998 til 2015 under navet Storhamar Dragons er en ishockeyklub baseret i Hamar Norge og spiller i Fjordkraftligaen og blev grundlagt den 18. marts 1957. Klubben omfatter også den største junior-afdelingen i norsk ishockey. Storhamar Dragons spille spiller i Hamar OL-Amfi, en 6000 sæders arena bygget til Vinter-OL 1994 i Lillehammer.

Storhamar flyttede op i Eliteserien for anden gang i 1983 og har været der lige siden.

I sæson 2015/2016 kvalificerede Storhamar sig til Champions Hockey League 2015/2016, Storhamar vandt gruppe M foran Sparta Prag og Genève-Servette HC. Å blev det første norske hold, der kom i åttendelsfinalen efter at have slået Red Bull Salzburg. Men måtte se sig slået af finsk TPS.

Mesterskaber

Norgesmester 
Norgesmester (6 gange ):
 1995, 1996, 1997, 2000, 2004, 2008 og 2018

Seriemester 
Seriemester (7 gange ):
 1993 (Eliteseriemester), 1994, 1994/1995, 1996/1997, 2000/2001, 2003/2004, 2005/2006 og 2017/2018

 Gullpucken  Gullpucken vindere'''
  Øyvind Løsåmoen (1984), Erik Kristiansen (1985), Ole Eskild Dahlstrøm (1996),  Petter Salsten (1997),  Pål Johnsen (2000)

Berømte sportsfolk med tilknytning til klubben 

 Erik Kristiansen
 Steinar Johansen
 Jim Marthinsen
 Ole Eskild Dahlstrøm
 Terje Kojedal
 Geir Østberg
 Petter Salsten
 Pål Johnsen
 Petter Thoresen
 Patrick Thoresen
 Steffen Thoresen
 Marius Holtet
 Patrick Yetman
 Michael Smithurst
 Åge Ellingsen
 Carl Oscar Bøe Andersen
 Aleksander Smirnov
 Eirik Skadsdammen
 Robert Hestmann
 Eirik Salsten
 Mads Hansen
 Anders Myrvold
 Per Arne Kristiansen
 Ruben Smith
 Arne Bergseng

Eksterne links 
 Dragons hjemmeside

Ishockeyklubber i Norge
Etableret i 1957
Kultur i Hamar
Rihards Kozlovskis

Rihards Kozlovskis (26. maj 1969) er en lettisk jurist og den nuværende lettiske indenrigsminister. Kozlovskis repræsenterer Zatlera Reformu partija og er medlem af partiets bestyrelse.

Kozlovskis har fået sin uddannelse ved Rigas 69. mellemskole, Murjāņu Sportinternatskole, Letlands Sportpædagogiske Akademi (1987—1993; som sportpædagog) og Letlands Universitet (1995—2003; som jurist). Kozlovskis udnævntes til Officer af Viestursordenen den 15. marts 2007.

I 1991 arbejdede Kozlovskis som underinspektør ved en politibataljon, og virkede også som inspektør ved regeringens sikkerhedstjeneste, Afdelingen for sikring af Letlands økonomiske suverænitet (SEVAD), samt vicechef og oberst i sikkerhedspolitiets hovedkvarter fra 1996 til 2005. Dernæst var han rådgiver for forsvarsministeriet. Senere arbejdede Kozlovskis som jurist for virksomheden BBF Consulting. I 2011 opstillede Kozlovskis som kandidat for Zatlera Reformu partija i Vidzemes valgdistrikt til valget af den 11. Saeima, men det lykkedes ikke at blive indvalgt. Den 25. oktober 2011 udnævntes han til at være Letlands indenrigsminister i Valdis Dombrovskis' tredje regering.

Kildehenvisninger

Eksterne henvisninger 
 Letlands regerings hjemmeside  

Jurister fra Letland
Ministre fra Letland
Officerer af Viestursordenen
Letlands Sportspædagogiske Akademi

Letlands Sportspædagogiske Akademi (; forkortet LSPA) er et statsligt universitet i Riga, hovedstaden i Letland.

Den 6. september 1921 vedtog den lettiske regering at oprette et institut for fysisk uddannelse i Letland. Den 2. oktober 1926 åbnede Letlands Folkeuniversitet et fysisk uddannelsesinstitut. Den 1. januar 1946, efter en beslutning taget af Lettiske SSR's Folkekommissærråd, genoptoges Letlands statslige fysikkulturinstitut sit virke. Institutet uddannede helt frem til 1992 omkring 5.500 specialister med højere uddannelse. Den 10. marts 1992 antoges det nuværende navn.

Eksterne henvisninger 
 LSPA's hjemmeside 

Etableret i 1926
Sportspædagogiske Akademi
Skoler i Letland
Bygninger, konstruktioner og anlæg i Riga
Trommesalen

Trommesalen er en 130 m lang gade på Vesterbro i København, der forbinder Gammel Kongevej og Vesterbrogade. 

På gaden lå byens ældste kvægtorv 1671-1879, der blev anlagt af hofslagter og konsumptionsforpagter Niels Olufsen for at forhindre borgerne i at opkøbe lam og kreaturer og slagte dem uden at betale afgift. Når kvægtorvet åbnede, skete det med trommehvirvler; deraf stedets navn. Desuden hed den første såkaldte accisebod, der lå ud til torvet, også Trommesalen. Myndighederne nedlagde i 1879 kvægtorvet og erstattede det med nye slagtehaller ved Halmtorvet. 

Gaden er desuden kendt for at have huset en række maleriforretninger, der solgte billeder fremstillet i kommercielt øjemed. Den type billeder blev senere kendt som trommesalsmalerier, fiduskunst eller trivialkunst.

Kilder
 Om Trommesalen på Københavnshistorie.dk 

Gader på Vesterbro
Agtrup

Agtrup kan henvise til flere stednavne i Danmark:
 Agtrup (Sønder Bjert Sogn) – en bebyggelse og et ejerlav i Sønder Bjert Sogn, Kolding Kommune
 Agtrup (Sydslesvig) – en landsby og kommune i Nordfrisland kreds i delstaten Slesvig-Holsten
Vidzeme Universitet

Vidzeme Universitet () er et universitet i Valmiera i landskabet Vidzeme i det nordøstlige Letland. Vidzeme Universitet indrullerede sin første studerende i efteråret 1996. Universitetet stiftedes for at fremme den økonomiske, politiske og sociale udvikling af området ved at tilbyde videregående uddannelser, og til at modvirke den hjerneflugt, der var indtruffet eftersom unge forlod området for at gennemføre yderligere uddannelser.

Universitetet tilbyder højere faglige uddannelser på bachelor-niveau såvel som kandidatstudier. Vidzeme Universitet tilbyder fem uddannelser: Business administration, informationsteknologi, kommunikation og public relations, statskundskab, turisme-organisation og ledelse. Eksamensbeviset berettiger til kandidatstudier i Letland og i udlandet. I 2004 blev de første professionelle kandidatuddannelser lanceret i offentlig administration og strategisk turisme-administration, og en universitetslignende to-årig uddannelse i informationsteknologi.

Den 1. januar 2001 ændrede Vidzeme Universitet sin status fra at være en regional statslig institution til et statsligt universitet.

Eksterne henvisninger 
Vidzeme Universitets hjemmeside 

Valmiera
Skoler i Letland
Etableret i 1996
Sparta Warriors

Sparta Warriors er en ishockeyklub i Sarpsborg, som var en del af sports-teamet Sparta Sarpsborg (grundlagt 1958). Sparta Warriors spillede deres hjemmekampe i Sparta Amfi, og i de senere år har de været et stabilt playofflag i midten af træet i den norskeserie, mens det i de senere år har gjort et spring mod toppen.

Klubben blev norsk mester i 1984, 1989 og 2011.

Spillerstall 2020/21

Club Legends 
 Lasse Beckman (1943–), træner første gang Sparta tog "The Double"
 Siwert Andersson (1959-), norsk rekord med 110 point i en sæson i 1985/1986
 Geir Myhre (1954–2016), vandt Gullpucken i 1982 som den første Sparta-spiller nogensinde
 Tore Jobs (1956–), coachet, da Sparta vandt ligaguld i 1986 og klubdirektør under det næste ligaguld
 Harald Lückner (1957–), coachet, da Sparta vandt det andet norske mesterskab i 1989
 Stephen Foyn (1959–), verdensrekorden for hurtigste mål (4 sekunder inde i kampen) og Golden Puck i 1990
 Igor Mishukov (1961–), de første sovjetiske trusser i norsk ishockey
 Per Christian Knold (1968–), over 600 point i en 20-årig karriere for Sparta
 Per-Åge Skrøder (1978–), den lokale Sparta-spiller med flest internationale og point king i den svenske eliteserie
 Henrik Malmström (1978–), den bedste målscorer i norsk ishockey i 2010'erne 
 Jonas Solberg Andersen (1981–), point king i den norske eliteserie i 2006/2007
 Jonas Holøs (1987–), Sarpsborgs første NHL-spiller og Norges sjette
 Jorid Dagfinnrud Øiestad (1989–), første kvinde, der nogensinde er blevet tilmeldt en elite ligakamp på herresiden

Referencer

Ekstern henvisning
Sparta Warriors hjemmeside
Ishockeyklubber i Norge
Etableret i 1958
Sarpsborg
Stavanger Oilers

Stavanger Oilers er en ishockey klub fra Stavanger, Norge. De i øjeblikket spiller i Fjordkraftligaen, som er den øverste division i norsk ishockey. Klubbens officielle navn er Stavanger Ishockeyklubb, men det er almindeligt kendt som Oilers. Oilers spiller deres hjemmekampe i DNB Arena . Efterår 2018 Todd Bjorkstrand træner for Stavanger Oilers.

Stavanger Oilers blev norsk mester i 2010, 2012, 2013, 2014, 2015, 2016 og 2017.

En lille historie 
Stavanger Oilers blev startet så sent som i 2001 af den finske forretningsmand Hartti Kristola. Med hans økonomiske støtte overtog de hurtigt hegemoniet fra Viking Hockey og rykkede op i Eliteserien allerede i 2003. Med et solidt økonomisk fundament etablerede de sig hurtigt på toppen. I 2012 flyttede Oilers ind i den nybyggede DNB Arena og tog det sidste skridt mod stor magt i norsk hockey. Stavanger Oilers vandt seks norske mesterskaber i perioden 2012 til 2017, Og fem ligamesterskaber i GET-Ligaen.

Eksterne links 
 http://www.oilers.no/

Ishockeyklubber i Norge
Etableret i 2001
Oilers
Bosc de la Calmette

de Bosc de la Calmette er en oprindeligt fransk reformert adelsslægt, som forlod Frankrig på grund af de religiøse forfølgelser. Slægten blev naturaliseret som dansk adelsslægt 1777, men uddøde på sværdsiden 1820.

Charles François de Bosc de la Calmette (1710-1781) var født i Maastricht og blev hollandsk diplomat i først Portugal og siden Danmark, hvorved slægten 1759 kom her til landet. Han var fader til godsejerne, overceremonimester Charles Louis de Bosc de la Calmette (1750-1811) og amtmand, gehejmeråd Pierre Antoine Gérard de Bosc de la Calmette (1752-1803), som begge 1777 fik naturalisation. Sidstnævnte ægtede (Anna) Catharina Elisabeth baronesse Iselin (1759-1805), som var datter af schweizeren, konferensråd, baron Reinhard Iselin og Anna Elisabeth født Fabritius (de Tengnagel) og fik sønnen Charles Reinhold de Bosc de la Calmette (1781-1820), men hvem slægten uddøde. Hans enke, født Mackeprang, levede til 1877.

Kilder 
Danmarks Adels Aarbog 1919.
 Biografier i Dansk Biografisk Leksikon.

 
Adelsslægter fra Frankrig
Adelsslægter fra Danmark
Naiv Bayes klassifikator

En naiv Bayes klassifikator er en klassifikator baseret på Bayes' teorem, der anvender den naive antagelse, at alle parametre er uafhængige.
I modsætning til Bayes' teorem beregner man som regel ikke normalisatoren ved klassificering, da denne vil være konstant for alle de forskellige klasser, og vil derfor bare kræve ekstra beregningstid, uden det har betydning for resultatet. Naiv Bayes klassifikatoren hører under supervised learning og kan blandt andet bruges som spam filter eller til analysering af teksters synspunkt.

Sandsynlighed ved numeriske værdier 
Givet et dataset med en parameter, der kun kan antage numeriske værdier (Ventetid i minutter, eksempelvis), beregnes sandsynligheden ved at benytte normalfordelingen med standardafvigelsen i stedet for variansen.

Eksempel på brug

Dataprøve 
Antag, at vi skal klassificere, om en dataprøve er menneske, hund eller varulv.

Givet er datasættet:

Tabel 
Fra disse data kan afvigelsen og gennemsnittet for hvert parameter for hver klasse kan nedenstående tabel opstilles:

Klassificering 
Følgende dataprøve skal nu prøves klassificeret:

Konklusion 
Sandsynligheden for, det er et menneske er da givet ved:

De forskellige værdier beregnes. Da træningssættet indeholder 4 prøver af menneske-klassen ud af 9 prøver i alt, giver det:

Da et af fire mennesker kan lide at hyle fås:

De numeriske værdier giver:

Hermed fås:

For henholdsvis hund og varulv fås:

Resultat 
Da værdien for varulv er højest, vil prøven blive klassificeret som en varulv.

Referencer 

Klassifikationsalgoritmer
Trax

Trax var en dansk popduo, der blev dannet i slutningen af 1983 af John Hatting og Lise Haavik, der sidenhen blev gift med hinanden.

Melodi Grand Prix 
Trax stillede første gang op ved Melodi Grand Prix i 1984 med nummeret Vi hører sammen, der endte på en 6. plads. I 1985 stillede duoen atter op, og endte på en 3. plads med nummeret Ved du hva' du sku.

I 1986 havde Trax sin sidste delagelse ved grand prixet. Denne gang førte det til sejren med Du er fuld af løgn. Ved Eurovision Songcontest samme år, fik sangen en 6. plads.

Efter Dansk Melodi Grandprix 1986 opløstes duoen.

Musikgrupper fra Danmark
Vindere af Dansk Melodi Grand Prix
Deltagere ved Eurovision Song Contest 1986
Deltagere ved Dansk Melodi Grand Prix 1984
Musikgrupper fra 1983
Deltagere ved Dansk Melodi Grand Prix 1985